Zone 156/157 area Deer hunting - Deer Hunting-Bear-Elk-Moose - Fishing, Hunting & Outdoor HotSpotOutdoors
By FrazeeHunter, September 9, 2014 in Deer Hunting-Bear-Elk-Moose
By brittman · Posted 21 minutes ago Videos – Ilse van der Merwe
Die Kos Vos op kykNET Winslyn
Indien jy gisteraand se uitsending van Winslyn op kykNET kanaal 144 misgeloop het, hier is die insetsel wat hulle verfilm het saam met my en die span van Skript.tv. Wat ‘n voorreg om onafhanklik te kan werk in ‘n vooruitstrewende industrie waar jy omring word deur ander briljante kreatiewe entrepreneurs!
Luister gerus na my wenke vir ander kreatiewe entrepreneurs wat ook ‘n loopbaan wil volg in ‘n digitale wêreld. Indien jy enige verdere vrae het oor my loopbaan en projekte, kontak my gerus.
Posted on March 22, 2017 October 5, 2017 Categories Videos, WenkeTags Die Kos Vos, entrepreneurskap, handelsmerk, kykNET, loopbaan, Skript.tv, WinslynLeave a comment on Die Kos Vos op kykNET Winslyn
Kabeljou oor die kole
Ek verfilm elke maand ‘n kookvideo in samewerking met TUIS Tydkrif vir #KosVosVrydag (die laaste Vrydag van die maand). Hier is ‘n fantastiese resep vir maklike appelkoosbottersous waarmee jy vars vis kan bedruip vir die kole. Ek het ‘n kabeljou gebraai, maar die sous is ook perfek vir snoek, forel en amper enige vars vis.
Kabeljou oor die kole met appelkoosbottersous: (bedien 4-6)
1-2 knoffelhuisies, fyngerasper
’n handvol vars dille, fyngekap
1 vars vis, gevlek (bv. kabeljou, geelstert of snoek – minstens 1,7-2 kg)
’n bietjie kookolie (om die rooster mee te olie)
Meng die botter, suurlemoensap en -skil, knoffel, konfyt, dille, sout en peper in ’n klein mengbakkie of kastrolletjie met ’n handklitser. Die konfyt moet heeltemaal gemeng wees.
Gebruik die olie om die binnekant van jou toeklaprooster te olie sodat dit vis nie vassit nie.
Plaas die vis velkant na onder op die rooster.
Gebruik ’n kwassie om die vis te bedruip met die sous. Braai die vis oor medium-warm kole – begin met die velkant na onder.
Wanneer die vis effens gaar begin word aan die bokant (die vis sal plek-plek witter begin lyk, dit neem ongeveer 7-10 minute), draai dit om sodat die bokant ook kleur kry en die vis deurgaar word. Draai weer terug en bedruip ’n laaste keer met die sous. Moenie die vis te lank braai nie anders sal dit droog word.
Verwyder versigtig van die rooster en plaas op ’n opdienbord. Bedien met aartappels en ’n groenslaai.
Wenk: Kook die sous vir 30-60 sekondes in die mikrogolfoond om dit ook as ’n opdiensous te kan voorsit.
Niks is so lekker soos vars vis op die rooster nie! (fotografie deur Francois Oberholster van TUIS Tydskrif)
Format VideoPosted on December 27, 2016 October 5, 2017 Categories Nuut, Videos, Vis en seekosTags braai, braaisous, kabeljou, KosVosVrydag, snoek, TUIS, visLeave a comment on Kabeljou oor die kole
Kitsflits: Hoekom raak gesnyde hoenderborsies waterig in die pan?
Nog ‘n vraag via Facebook: Katrin Herrmann van Dyk braai graag gesnyde hoenderborsies in ‘n pan vir pizza of pasta, maar dit raak altyd waterig en wil nie bruin word nie. Die antwoord? Gebruik ‘n baie warm pan (die olie moet ‘n rokie maak) en moenie al die hoender gelyk braai nie. Pragtige goue hoenderrepies, elke keer. Stuur gerus jou vrae aan Die Kos Vos op Facebook!
Posted on June 10, 2016 October 5, 2017 Categories Nuut, VideosTags antwoord, hoender, kitsflits, kombuisvrae, pan, panbraai, vraag, waterigLeave a comment on Kitsflits: Hoekom raak gesnyde hoenderborsies waterig in die pan?
Kitsflits: Hoe gemaak met ‘n surplus avokadopere?
Ek is vreeslik lief vir avokados. En daar is so baie maniere om dit geniet. Maar hoe gemaak as jy dalk ‘n boom in jou tuin het wat honderde avokados dra, en hulle is byna almal ryp op dieselfde tyd? Kan jy dit vries?
Kyk gerus my video waarin ek hierdie vrae beantwoord. Indien jy inspirasie soek vir die beste avo resepte op die web, hier is ‘n lys met fantastiese skakels waar jy sommer tonne inspirasie sal vind:
Sjokolade avokado poeding via BonAppetit.com
Kreef en avokado slaai met sitrus slaaisous via BonAppetit.com
“Nuwe” avokado op roosterbrood met tahini en chilli vlokkies via BonAppetit.com
Avokado en eier ontbyt-toebroodjie via BonAppetit.com
Avokado en stadig-geroosterde tamaties op roosterbrood via JamieOliver.com
Frida Kahlo se avokado en murgpampoentjie slaai via Saveur.com
Swart boon burger met salsa fresca en avokadoroom via Saveur.com
Avokado hummus met dukkah en geroosterde platbrode via DonnaHay.com
Fudgerige avokado bruintjies met sjokolade fudge versiersel via HalfBakedHarvest.com
Avokado kakao moes via TheKitchn.com
Posted on June 8, 2016 October 5, 2017 Categories Uncategorized, VideosLeave a comment on Kitsflits: Hoe gemaak met ‘n surplus avokadopere?
Kitsflits: Hoekom vorm daar goue druppels op my suurlemoen-meringue-tert?
Vandag beantwoord ek die eerste Facebook vraag, en hierdie een kom van Erin Nel. Sy wil weet wat om te doen sodat haar suurlemoen-meringue-terte nie daai goue druppels bo-op kry nie, maar bros kan bly sonder enige vog. Erin, hier is jou antwoord!
Stuur gerus jou kombuisvrae na my op Facebook en ek antwoord jou spoedig.
Posted on June 7, 2016 October 5, 2017 Categories Nuut, VideosTags antwoorde, druppels, gebak, kitsflits, kombuisvrae, meringue, suurlemoen, tert, trane, vraeLeave a comment on Kitsflits: Hoekom vorm daar goue druppels op my suurlemoen-meringue-tert?
Niks is beter as die reuk van ‘n eenvoudige, tuisgebakte brood uit jou eie kombuis nie – stomende brood met ‘n krakerige korsie, waarin die botter kan smelt soos jy dit smeer. Almal wat ek ken (wat nie sensitief is vir koolhidrate nie) is doodeenvoudig mal daaroor.
Nie almal het die moed om deeg aan te maak, te knie, te laat rys en te bak nie. Wel, hier is ‘n resep wat enigiemand kan maak wat met ‘n houtlepel kan roer, want dit hoef nie geknie te word òf te rys nie. Selfs my man Schalk (wat net kan toebroodjies maak en vleisbraai) kan hierdie brood maak. Roer, skep, bak. Die eindresultaat is soveel groter as die bietjie moeite en dis absoluut heerlik.
Bierbrood – die maklikste resep vir ‘n stomende broodjie vir jou volgende braai sonder om eers jou hande vuil te maak. (Fotografie deur Nicola Pretorius)
Bestanddele: (lewer 1 standaard brood)
5 ml (1 teelepel) sout
1 1/2 standaard blik/bottel bier (ongeveer 500 ml)
Voorverhit jou oond tot 180 C en spuit/smeer ‘n standaard broodpannetjie met kleefwerende middel.
Plaas die bruismeel, sout en bier in ‘n groot groot mengbak. Roer goed met ‘n houtlepel.
Gooi die mengsel in die voorbereide broodpan en maak effens gelyk bo-op. Bak teen 180 C vir ongeveer 50-60 minute tot goudbruin.
Verwyder uit die oond en keer om op ‘n draadrak of skoon vadoek. Laat effens afkoel (voor jy dit sny) en bedien dan warm.
Geniet jou bierbrood met botter, konfyt en kaas (fotografie en stilering deur Nicola Pretorius)
Posted on May 6, 2016 October 5, 2017 Categories Gebak, Nuut, VideosTags bier, bierbrood, brood, gebak, maklikLeave a comment on Bierbrood
Die Kos Vos is hier!
Format VideoPosted on April 18, 2016 May 27, 2016 Categories Nuut, VideosTags Die Kos Vos, onthaal, samesyn, video4 Comments on Die Kos Vos is hier!